पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी कोरोना की दूसरी लहर का कहर लातेहार जिले में नहीं थम रहा है। जिले में 24 घंटे में कोरोना से फिर एक संक्रमित मरीज की जान चली गई। जिला सूचना एवं जनसंपर्क विभाग द्वारा जारी रिपोर्ट के अनुसार जिले में 24 घंटे के भीतर रविवार देर शाम तक (24 घंटे के भीतर) कोरोना से एक व्यक्ति की मौत हो गई।
वहीं 317 लोगों की जांच में 157 नए संक्रमित मरीज मिले हैं। इसमें सबसे ज्यादा 95 संक्रमित मरीज लातेहार शहर के हैं। जिले में कोरोना से मरने वालों की संख्या बढ़कर अब 31 हो गई है। जबकि, एक्टिव केस की संख्या बढ़कर 1987 हो गई है। वहीं कुल 4622 संक्रमितों में 2606 लोग कोरोना को मात देकर स्वस्थ को गए हैं।
विभाग अनुसार जरूरतमंद लोग सामान्य एवं ऑक्सीजन सपोर्टेड बेड के लिए जिला कंट्रोल रूम के दूरभाष संख्या 06565-247981, 06565-247628, नोडल ऑफिसर डॉ.जोसेफ कंडुलना के मोबाइल नंबर 7250496806 सहित जारी किए गए अन्य नंबरों पर संपर्क कर सकते हैं।
इधर, लातेहार शहर में कोरोना मरीजों की बढ़ती संख्या पर शहर के प्रबुद्ध नागरिकों ने चिंता जताई है। उनका कहना है कि यदि शहरवासी जागरूक नहीं रहे तो एक भी व्यक्ति कोरोना के संक्रमण से नहीं बच पाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn